suchý dráždivý kašeľ
pekný deň, dcera ma strašne suchý a dráždivý kašeľ,niekedy ju až napína a boli ju brucho, ako keby svalovku mala, chcela by som sa opýtať čo najrýchlejšie zaberie na tento kašeľ... môžem jej na večer podať ditiaden spolu s antibiotikami rovamicine?
Dobrý deň,
ďakujeme za Vašu otázku.
Na symptomatickú liečbu suchého dráždivého kašľa, je vhodné voliť prípravky ktoré sa zaraďujú do skupiny antitusík (liečivá tlmiace kašeľ).Tam patria všetky prípravky , ktoré obsahujú liečivá ako butamirát, dextrometorfán, oxeladín, levodropropizín, kodeín. Odporúčam sirup
Tussical
, ktorého dávkovanie je pre deti 3-6 rokov (11-16 kg): 5 ml sirupu 3x denne, 6-12 rokov (17-39 kg) 10 ml (15 mg) 3x denne. Dospievajúci 40 kg a viac a nad 12 rokov15 ml (22,5 mg) 3xdenne. Dospelí nad 61 kg 15 ml (22,5 mg) 4x denne. Pri súbežnom užívaní expektorancií či mukolytík t.j. liečivá na podporu vykašliavanie a riedenie hlienov počas dňa, tento sirup podajte iba pred spaním. Expektoranciá podporujú vykašliavanie skvapaľneného hlienu. Kombináciou liečiv zo skupiny antitusík vzniká riziko nahromadenia hlienov a následny vznik bronchospazmu v dôsledku tlmenia reflexu kašla antitusikami. Takisto, odporúčam piť veľa tekutín, napríklad čaj na
dýchacie cesty
. Medzi liekom Dithiaden a antibiotikom Rovamycine nedochádza k žiadnym interakciám. Z toho dôvodu je ich kombinácia bezpečná.
Prajem pekný zbytok dňa.
S pozdravom,
PharmDr. Anna Pacalajová